b'\n_START_ARTICLE_\nNokia Lumia 1520\n_START_SECTION_\nConstruc\xc8\x9bie\n_START_PARAGRAPH_\nCarcasa este relizat\xc4\x83 din policarbonat rezistent la zg\xc3\xa2rieturi \xc8\x99i \xc8\x99ocuri. Pe partea st\xc3\xa2ng\xc4\x83 este slotul pentru cartela nano-SIM, l\xc4\x83ca\xc8\x99ul se deschide cu ajutorul unui mic ac care vine \xc3\xaen cutia telefonului. L\xc3\xa2ng\xc4\x83 slotul cartelei se afl\xc4\x83 cel pentru cardul microSD. Pe partea dreapt\xc4\x83 este butonul camerei foto, butonul de pornire/oprire \xc8\x99i tastele de volum.\n_START_SECTION_\nCamera\n_START_PARAGRAPH_\nCamera are un senzor de 20 megapixeli PureView cu senzorul de imagine 1/2.5 \xc8\x99i are bli\xc8\x9b dual LED. Are un stabilizator optic de imagine \xc8\x99i focalizare automat\xc4\x83. \xc3\x8enregistrarea video se face la 1080p cu 30 de cadre pe secund\xc4\x83 al\xc4\x83turi de un sunet stereo. Camera frotal\xc4\x83 are 1.2 megapixeli care poate \xc3\xaenregistra video la 720p cu 30 de cadre pe secund\xc4\x83.\n_START_SECTION_\nEcran\n_START_PARAGRAPH_\nEcranul are diagonala de 6 inchi cu rezolu\xc8\x9bia de 1080 x 1920 pixeli cu densitatea pixelilor de 337 ppi. Este un IPS LCD cu tehnologia IPS care red\xc4\x83 foarte bine imaginile HD \xc8\x99i ofer\xc4\x83 unghiuri de vizualizare mai largi._NEWLINE_Dispune de tehnologia proprietar\xc4\x83 ClearBack de la Nokia care face culoare neagr\xc4\x83 \xe2\x80\x9ecu adev\xc4\x83rat neagr\xc4\x83\xe2\x80\x9d. Ecranul capacitiv este destul de sensibil \xc3\xaencat poate func\xc8\x9biona \xc8\x99i prin anumite m\xc4\x83nu\xc8\x99i.\n_START_SECTION_\nHardware\n_START_PARAGRAPH_\nEste bazat pe chipset-ul Qualcomm MSM8974 Snapdragon 800 cu un procesor Krait 400 tactat la 2.2 Ghz Quad-core \xc8\x99i cu un procesor grafic Adreno 330. Spa\xc8\x9biul de stocare intern este de 16 GB (varianta RM-940)/32 GB \xc8\x99i mai are disponibil 2 GB RAM.\n_START_SECTION_\nConectivitate\n_START_PARAGRAPH_\nLumia 1520 func\xc8\x9bioneaz\xc4\x83 cu o cartel\xc4\x83 nano SIM pe conexiunea 3G sau 4G. Are un port micro-USB 2.0, o muf\xc4\x83 audio de 3.5 mm, Wi-Fi 802.11 a/b/g/n/ac dual-band, Bluetooth 4.0 cu A2DP \xc8\x99i Near Field Communication (NFC).\n_START_SECTION_\nSoftware\n_START_PARAGRAPH_\nLumia 1520 vine cu Windows Phone 8 Black preinstalat. Suport\xc4\x83 formatele audio MP4, AAC, MP3, M4A, WMA, 3G2, AMR, 3GP, ASF \xc8\x99i formatele video 3G2, 3GP, MP4, WMV, AVI, M4V, MOV.\n_START_SECTION_\nBateria\n_START_PARAGRAPH_\nBateria are capacitatea de 3400 mAh. Vine echipat cu mecanismul de \xc3\xaenc\xc4\x83rcarea wireless, dar pentru asta trebuie achizi\xc8\x9bionat un accesoriu._NEWLINE_Lumia 1520 ofer\xc4\x83 25 ore de convorbire \xc3\xaen 3G \xc8\x99i p\xc3\xa2n\xc4\x83 la 768 ore \xc3\xaen stand-by. Durata de redare audio este de 124 ore.'